2. ΠΡΟΕΔΡΙΚΟΝ ΔΙΑΤΑΓΜΑ της 25/27 Ιαν. 1927 Περί τροποποιήσεως του Β.Δ/τος της 24 Απρ. 1924. Άρθρ.1ον.-Εγκρίνομεν τον κατωτέρω κανονισμόν της εσωτερικής υπηρεσίας τελωνείων Πειραιώς τροποποιούντα τον ισχύοντα τοιούτον. Περί τροποποιήσεως του κανονισμού της εσωτερικής υπηρεσίας των τελωνείων Πειραιώς κλπ. και καθορισμού του προσωπικού του τελωνείου Αθηνών κλπ. Άρθρ.1-4.(Αφεώρων την τότε διαίρεσιν των Τελωνείων Πειραιώς). Άρθρ.5.-Οι σιδηροδρομικοί σταθμοί Πειραιώς και αι γραμμαί μέχρι του σταθμού Αθηνών, μη συμπεριλαμβανομένου, θεωρούνται επίκοινοι. Δι’ ο έκαστον τελωνείον θα ορίζη τους υπαλλήλους και άνδρας της τελωνοφυλακής δια τας βεβαιώσεις φορτώσεων, επιβλέψεις, συνοδείας και εκτελωνισμούς. Εάν δε πρόκειται περί εκτελωνισμών μη καθωρισμένων ως ανηκόντων εις το έτερον των τελωνείων, αρμόδιον είναι το Β΄ τελωνείον εισαγωγής και ταχυδρομικών δεμάτων. Δια τα εν τοις σταθμοίς και την διαδρομήν λαμβάνοντα χώραν λαθρεμπόρια και παραβάσεις ή άλλα αδικήματα θα συντάσσωνται πρωτόκολλα υπό των ανακαλυπτόντων ταύτα οργάνων, άτινα θα υποβάλλωνται εις την διεύθυνσιν, ήτις θα παραπέμπη ταύτας προς ανάκρισιν ή εκδίκασιν εις το οικείον τελωνείον, εφ’ όσον τούτο έχει σχέσιν προς τα εμπορεύματα ή εκείνο το οποίον εγκρίνει αύτη. Άρθρ.6.-Εν περιπτώσει συγκρούσεως αρμοδιότητος ή αμφισβητήσεως δικαιοδοσίας και τοπικών ορίων μεταξύ του τελωνείου Αθηνών και των τελωνείων Πειραιώς αποφαίνεται η διεύθυνσις των τελωνείων και τελωνειακής περιφερείας Πειραιώς, ως επίσης αποφαίνεται εις πάσαν περίπτωσιν διαφοράς αντιλήψεων και γνωμών μεταξύ των ανωτέρω τελωνείων εις τα προκύπτοντα συναφή των υπηρεσιών τούτων ζητήματα. Άρθρ.7.-(Αφεώρα την σύνθεσιν του προσωπικού της Τελών. περιφερείας Πειραιώς). Άρθρ.2ον.-(Αφεώρα την σύνθεσιν του προσωπικού του Τελωνείου Αθηνών). Άρθρ.3ον.-Το τελωνείον Αθηνών αποτελεί αυτοτελές τελωνείον, έχον ιδίαν διαχείρισιν, διαμετακόμισιν και ταμείον κλπ. συναφείς υπηρεσίας ενός τελωνείου α΄ τάξεως, αλληλογραφούν απ’ ευθείας μετά του Υπουργείου και λοιπών αρχών. Ο διευθυντής των τελωνείων και τελών περιφερείας Πειραιώς ασκεί επί του τελωΣελ. 81 - 136 Διεύθυνση Tελωνείων Πειραιά 30.Α.η.2 νείου Αθηνών την νενομισμένην εξουσίαν, εποπτείαν και έλεγχον. Άρθρ.4ον.-Οι τελώναι των τελωνείων Πειραιώς και Αθηνών οφείλουσιν εις το τέλος εκάστου μηνός να υποβάλωσιν εις την διεύθυνσιν των τελωνείων και τελωνειακής περιφερείας Πειραιώς συνοπτικήν έκθεσιν περί της λειτουργίας και των ελλείψεων των υπ’ αυτούς τελωνείων. Άρθρ.5ον.-(Μεταβατική διάταξις). 